section_heading: Porijeklo
paragraph_text: Postoji više teorija o tome tko je bio Kasekemui i kakva je njegova povezanost s ostalim faraonima. U drugoj dinastiji je bilo nekoliko misterioznih vladara prije njega. Uobičajeno je Kasekemuija smjestiti kao nasljednika Seta-Peribsena ili Sekemiba-Perenmaata, ali ima egiptologa prema kojima je između Sekemiba i Kasekemuija vladao još jedan faraon, čije je postojanje upitno - Kasekem. Zbog toga što mu je ime slično Kasekemuijevom, smatra se da je to ista osoba. Vjeruje se da se Kasekemui prije zvao Kasekem, ali si je promijenio ime nakon što je svrgnuo prijašnjeg vladara ili je ponovno ujedinio Egipat nakon rata između sljedbenika Seta i Horusa.